b'\n_START_ARTICLE_\nRevija Moje delo\n_START_PARAGRAPH_\nRevija Moje delo je prva slovenska karierna revija, izdajajo jo pri portalu MojeDelo.com. Namenjena je vsem, ki se zavedajo pomena usmerjenega razvoja lastne kariere. Je mese\xc4\x8dnik v nakladi 3.500+ izvodov._NEWLINE_Revija vsebuje stalne rubrike, kot so osrednji intervju, vpogledi (izjave uspe\xc5\xa1nih Slovencev na izbrano temo) in druge teme s podro\xc4\x8dja kariernega razvoja. Vsaka \xc5\xa1tevilka vsebuje tematski sklop vsebin z izbranega podro\xc4\x8dja razvoja kariere._NEWLINE_Bralci revije so predvsem osebe, ki jih zanima razvoj lastne kariere in \xc5\xbeelijo uspeti, zanimajo jih sodobni trendi tako v poslovnem kot tudi zasebnem \xc5\xbeivljenju, pazljivo izbirajo in vzdr\xc5\xbeujejo svoj \xc5\xbeivljenjski slog._NEWLINE_Revijo redno prejemajo vsi naro\xc4\x8dniki revije (posamezniki in vodilna slovenska podjetja), naro\xc4\x8dniki nadgrajenih kariernih storitev www.mojedelo.com in vsi, ki za izobra\xc5\xbeevanje prek www.portalznanja.com porabijo ve\xc4\x8d kot 400 EUR. Vsak mesec revijo prejme tudi ve\xc4\x8d kot 1.000 oseb, ki v ve\xc4\x8djih podjetjih odlo\xc4\x8dajo o zaposlovanju in izobra\xc5\xbeevanju zaposlenih._NEWLINE_Revija je mese\xc4\x8dnik, izhaja vedno prvi ponedeljek v mesecu. Povpre\xc4\x8dna naklada je 3.500 izvodov, posamezne \xc5\xa1tevilke dose\xc5\xbeejo naklado do 12.000 izvodov.'